text: À l'autre lés à destre avoit
   I autre lit qui tex estoit
   Que vous m'orrés jà recorder.
   Briément le vous vueil deviser.
   Je ne croi k'ains nus hom veïst
   Nul si biau lit, ne tant vausist.
   D'or ert, et mainte riche piere
   I ot de diverse maniere.
   N'erent pas pierres de cristal,
   Mais fin rubi oriental,
   Esmeraudes et kamahieu ;
   Tels pierres orent là lor lieu;
   Jagonces, toupaces, saphir
   Et gros pelles pour l'embelir ;
   Car gros pelles blanc d'Oriant
   Sont moult gracieus et plaisant
   Pour I riche ouvrage acesmer.
   Tant parfist cis lis à loer
   PageV01P097
   K'ainc si riche lit ne vit nus.
   I esprevier ot par desus
   Qui moult riches et biaus estoit.
   Le lit tout entour pourprenoit
   Li espreviers que je vous di :
   Et, selonc ce que j'ai oy,
   Puis je bien pour voir tesmoignier
   K'ains nus ne vit tel ne si chier.
  